ÚRAD VLÁDY
SLOVENSKEJ REPUBLIKY
     sekcia vládnej legislatívy            

	
									Na rokovanie vlády SR
									dňa 25. augusta. 2004
									Mat. č. 17821/2004
                                                                                                          K bodu č. 3 

S T A N O V I S KO

 k návrhu nariadenia vlády Slovenskej republiky, ktorým sa mení nariadenia vlády Slovenskej republiky č. 71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol  

I.

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol  predkladá na rokovanie vlády minister pôdohospodárstva Zsolt Simon. 

II.

Nariadenie vlády SR č. 71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a kontrol uplatnilo určenie poplatku podľa (ii) v podľa smernice Rady 85/73/EHS z 29. januára 1985. V dôsledku takto určenej sadzby poplatku sa ukázalo, že slovenské spracovateľské hydinárske spoločnosti, ktoré porážajú len brojlerové kurčatá, preplácajú trojnásobne uvedenú sadzbu, čím dochádza u nich k značným ekonomickým stratám. Na základe uvedeného sa predkladá návrh na zmenu výšky poplatku podľa predloženého návrhu nariadenia vlády. Predkladaným návrhom nariadenia vlády SR sa vykonáva § 3 ods. 2 a § 42 ods. 1 zákona č. 488/2002 Z. z. o veterinárnej starostlivosti a o zmene niektorých zákonov.

Podľa dôvodovej správy návrh nariadenia vlády nebude mať dopad na štátny rozpočet, rozpočty obcí a rozpočty vyšších územných celkov, životné prostredie a zamestnanosť a je v súlade s Ústavou Slovenskej republiky. Návrh nariadenia sa na rokovanie legislatívnej rady predkladá bez rozporov.
 
Návrh nariadenia vlády nebol predložený Rade hospodárskej a sociálnej dohody SR podľa zákona č. 106/1999 Z. z., nakoľko  problematika návrhu sa netýka oblastí ustanovených v § 3 uvedeného zákona. Uvedený návrh nariadenia vlády bol predmetom rokovania  Legislatívnej rady vlády Slovenskej republiky dňa 10. augusta 2004.  

III.

Legislatívna rada vlády Slovenskej republiky po prerokovaní tohto návrhu nariadenia odporučila návrh dopracovať podľa jej pripomienok a odporúčaní 
(1 pripomienka) a na rokovanie vlády predložiť v novom upravenom znení, v ktorom bude jej pripomienka a odporúčanie zapracované.

IV.

Sekcia vládnej legislatívy Úradu vlády Slovenskej republiky odporúča vláde Slovenskej republiky návrh tohoto nariadenia v predloženom znení schváliť.

Vypracoval: M. Pavlík
V Bratislave 24. augusta 2004

                                                                                      Štefan G r m a n
                                    generálny riaditeľ
	                                                                      sekcie vládnej legislatívy